697123 külalist
Viimati õmblesin ma põlle vist 6ndas klassis ja vabatahtlikult ning lihtsalt heast tahtest ma seda põlletegu küll ette poleks võtnud. Kuna liitusin projektiga KÄSITÖÖGA TÖÖLE, siis sealt see põlletegu pärinebki. Õpetati meile siis pakutrükki ja tulemiks pidi saama põll. Esimene läks mul aia taha. Teine tuli siis niisugune.
Ees tasku roosa rullkandiga ja ääred ja paelad on samuti kõik rullkant. Materjal - linane.
Kuna mustri jaoks oli vajalik otsida inspiratsiooni loodusest ehk lilledest, siis minu modelliks sai kodusel aknalaual õitsev roosa pillergoon.
Helen kirjutas@14:21 - Link - kommentaarid (10)
Kui ma ennast Tikkimismaratonile registreerisin, ei teadnud ma veel, mida ette võtan. Kuna tähtaeg oli/on piisavalt pikk lootsin, et ehk mõne nõelapadjaga ikka hakkama saan. Sain hakkama natuke suurema pinna kaunistamisega tikandiga.
Tikkisin ristpistes 8/1 maavillase lõngaga, kaunistuseks hõbedae sisuga klaashelmed ja hõbedased litrid.
Kui tikand valmis, õmblesin sellest koti. Kuna sinine ja valge olid juba olemas, sai tikand endale musta värvi kangast raamid. Kotikesel on 8cm laiune tepitud põhi.
Kasutuses saab see kotike olema siis selliel moel.
Mustrina kasutasin Eesti kirikinda mustreid. Kaheksakand on pärit Kirbla kindakirjast ja ümmargune element on tõllarattakirjast.
Üks igati rahvuslik kott tuli välja.
Helen kirjutas@08:01 - Link - kommentaarid (9)
Rohelistes toonides lapikott.
tagavaates...
,,,ja külje pealt.
Seestpoolt taskute pildistamiseks keerasin koti pahupidi.
Helen kirjutas@18:58 - Link - kommentaarid (6)
Tere! üle hulga aja.
Ühel kaunil laupäeval, kui ma Pärnus õppetööl viibisin, ootas mind õhtul koju jõudes ees üllatus. Minu kolm vanemat tütart olid kogu minu "töötoa" kolinud teise tuppa. Iseenesest hea mõte ja kavatsus, sest enne olid minu asjad 3 erinevas kohas ja õmblesin nn. elutoas. Tihti juhtus, et külalisi ootas ees riideribasid täis laud ja niidijuppidega kaunistatud põrandavaip. Tüdrukud otsustasid sellele siis nüüd lõpu teha. Tegid nad tegelikult head tööd. Ainus viga on selles, et otsin siiani mõnd riba, sest minu jaoks tükike lapipinnast, neile lihtsalt riideriba. Üks hea asi veel - mitte ühtegi tükikest ei visatud ära. Loodan siiski varsti õmblussoonele tagasi saada.
Aga täna sain pakiteate ja muidugi ka hiljem postimajast paki. Pakis oli ilus, tõeliselt dekoratiivne, rohelistes toonides padi. Suured tänud Snowdropile
Ise olen hakkama saanud ühe seelikuga. No mis sa teed, ühel naisterahval ei ole kunagi ju midagi selga panna. Selline lihtsa lõikega seelik, ilustuseks mustast organžast edev sats .
Satsi otsad said ühendatud-varjatud lillega, mis sai südamikuks kuldse nööbi.
Lumi ....
...ja jõulukaktusel on juba pungad küljes.
Helen kirjutas@10:02 - Link - kommentaarid (5)